Územná organizácia DPO SR Martin

 Kuzmányho 36, 03601 Martin

*Mobil 0918 790 352, e-mail:* *ovmartin@dposr.sk*

*36/2024 - ÚzO DPO SR MT vybavuje: Michaela Pavolková Martin, 04.04.2024*

*Dobrovoľné hasičské zbory*

**Ochrana lesov pred požiarmi**

 Každoročne, najmä v jarnom období a v čase dlhotrvajúceho sucha v lesochvzniká najväčšie nebezpečenstvo vzniku požiarov. Väčšina požiarov súvisí s neopatrnosťou a nedbalosťou ľudí, resp. podceňovaním požiarneho nebezpečenstva pri vypaľovaní trávnatých porastov, kríkov a zakladaní ohňov v prírode.

 Jar je obdobie kedy vzniká najväčší počet požiarov spôsobených činnosťou občanov v prírode používaním otvoreného ohňa, najmä pri vypaľovaní suchej trávy a iných porastov, pri pálení haluziny, fajčení v prírode, činnosťou deti pri hre so zápalkami, kladením ohníčkov, podpaľovaním ľahko zápalných materiálov a pod. Letné obdobie sa vyznačuje okrem zvýšených teplôt aj zvýšenou aktivitou poľnohospodárov a občanov pri zbere úrody, ktorý je spojený so zvýšeným nebezpečenstvom vzniku požiarov.

 Lesné požiare v mnohých prípadoch začínajú horením pôdneho pokrytia a postupným šírením plameňa. Keď začne horieť les, väčšinou je už neskoro. Navyše požiare v lesoch sa následkom vetra alebo vzdušných prúdov môžu preniesť aj na veľké vzdialenosti, zároveň upozorňujeme, že tieto požiare sa môžu šíriť skryto koreňovými systémami stromov. Likvidácia takto vzniknutých požiarov ja veľmi náročná, vyžaduje si nasadenie veľkého počtu hasičov, techniky a často aj spoluprácu občanmi. Obnovenie funkcie lesných porastov zničených požiarom môže trvať aj niekoľko rokov.

**S cieľom predísť vzniku požiarov v lesoch upozorňujeme na:**

* **Dodržiavanie zásad protipožiarnej bezpečnosti pri činnosti so zvýšeným nebezpečenstvom vzniku požiaru, alebo v čase zvýšeného nebezpečenstva vzniku požiaru**
* **Zákaz fajčiť a používať otvorený oheň na miestach so zvýšeným nebezpečenstvom vzniku požiaru**
* **Zákaz vypaľovať porasty a zakladať oheň na miestach, kde by sa mohol rozšíriť**
* **Poskytnutie osobnej a vecnej pomoci v prípade vzniku požiaru**
* **Upozorňovať i turistov, že oheň možno založiť len na určených miestach a zvýšenú pozornosť treba venovať na jeho uhasenie a tiež uloženia popola pri chatách.**

V prípade zistenia porušenia zákona „O ochrane pred požiarmi“ upozorňujeme, že orgány štátneho požiarneho dozoru môžu udeliť v blokovom konaní pokutu do výšky 33.- Eur a v priestupkovom konaní až do výšky 333.- Eur.

 PaedDr. Tomáš Z a n o v i t Milan Mišura

 predseda ÚzO DPO SR Martin predseda PVK UzO DPO Martin